Toinen esittely muun ammatillisen koulutuksen KOSKI-tiedonsiirroista

Hyvät koulutuksen järjestäjät,

Muun ammatillisen koulutuksen tietomallin ja tallentamisen perusperiaatteiden toinen esittely koulutuksen järjestäjille järjestetään keskiviikkona 13.3.2019 klo 9.30-11.00. Tietomallia on jonkin verran muokattu edellisen esittelyn jäljiltä. Esitettävä versio tietomallista toimitetaan tietojärjestelmätoimittajille rajapintojen valmistelua varten. Versiota esitellään sekä käyttöliittymäkuvien että tietomallin esittelyn kautta.

Päivitetty versio tietomallista ja tietosisällöstä sekä edellisen webinaarin materiaalit ml. tallenne löytyvät [KOSKI-palvelun koulutukset ja tilaisuudet-wikisivulta](https://confluence.csc.fi/display/OPHPALV/Koulutukset+ja+tilaisuudet).

Linkki Skype-kokoukseen <https://meet.lync.com/oph.fi/essi.kristiina.laitinen/7PG4HC7J>

Hallituksen esitys muutoksiksi lakeihin valtakunnallisista opinto- ja tutkintorekistereistä ja ammatillisesta koulutuksesta annettiin 29.11.2018 ja lain voimaantuloksi on ehdotettu 1.5.2019. ([HE 260/2018](https://www.eduskunta.fi/FI/vaski/KasittelytiedotValtiopaivaasia/Sivut/HE_260+2018.aspx)). Opintotietojen KOSKI-palveluun viennin kannalta olennaista lakimuutoksissa on tietosisällön laajentaminen sisältämään tiedot tutkintoon tähtäämättömästä muusta ammatillisesta koulutuksesta ja ammatilliseen tehtävään valmistavasta koulutuksesta.

Lakiin on tulossa muuta ammatillista koulutusta koskeva siirtymäsäädös, mikä tarkoittaa, että 1.5.2019 alkaen KOSKI-palveluun siirretään 1.1.2019 aktiiviset ja sen jälkeen suoritetut muun ammatillisen koulutuksen suoritukset.

Ystävällisin terveisin,

KOSKI-tiimi